Rabat

Rabat (arabesch: الرباط‎ ar-Ribāṭ, berberesch: ⵔⵔⴱⴰⵟ R-rbaṭ) ass d'Haaptstad vu Marokko a mat 580.000 Awunner (Stand: 2014) déi siwentgréisst Stad vum Land. Et ass d'Haaptstad vun der administrativer Regioun Rabat-Salé-Kénitra, a mat den Nopeschstied Temara a Salé, bilt Rabat eng Agglomeratioun vun iwwer 1,8 Milliounen Awunner. Geographie Rabat läit um Atlanteschen Ozean an um südlechen Ufer vum Floss Bou Regreg, vis-à-vis vun der Nopeschstad Salé. Geschicht Am 12. Joerhonnert huet den Almohadenherrscher Abd al-Mu'min Rabat als militäresche Stëtzpunkt erweidert a befestegt. D'Stad ass du stänneg gewuess bis an der Mëtt vum 13. Joerhonnert d'Meriniden den Afloss vun den Almohade staark reduzéiert hunn. Am 17. Joerhonnert gouf Rabat en Hafe fir d'Barbareskepiraten. Um Spaweck